《送王户书南征》
明代·黄衷

保釐持轴素称任，暂见专征命节临。国赖兼才全重势，虏观长技折强心。

态旂队罢皆成列，犀甲围闲总若林。张说莫誇和九姓，明公威德胜淮阴。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。